Diari Oficial de la Generalitat Valenciana


Sumari del DOGV 2437, del 27-01-1995 (1995/833674)

ACORD de 20 de desembre de 1994, del Govern Valencià, pel qual es classifiquen els llocs de secretaria i intervenció de l'Ajuntament de Riba-roja de Túria.
-----------------------------------------------------------------------------------------------------------------------------------------------------------

### Dades del document

Número de DOGV
:   2437

Data del DOGV
:   27-01-1995

Secció del DOGV
:   ALTRES DISPOSICIONS

Número del document
:   1995/833674


Data del document
:   20-12-1994

Organisme emissor
:   Conselleria d'Administració Pública

Tipus de document
:   Acord

ACORD de 20 de desembre de 1994, del Govern Valencià, pel qual es classifiquen els llocs de secretaria i intervenció de l'Ajuntament de Riba-roja de Túria.   
El Govern Valencià, en la reunió del dia 20 de desembre de 1994, adoptà l'acord següent:  
Vista la proposta de classificació en classe primera dels llocs de treball de secretaria i intervenció de l'Ajuntament de Riba-roja de Túria, reservats a funcionaris amb habilitació de caràcter nacional, aprovada pel ple de la corporació de Riba-roja de Túria de 29 de juliol de 1994.  
Atès que d'acord amb l'article 2 del Reial Decret 1732/1994, de 29 de juliol, la classificació de la secretaria en classe primera, comporta la creació del lloc de tresoreria, reservat a funcionari amb habilitació de caràcter nacional, sense perjudici de l'excepció prevista per a aquest últim lloc en la disposició addicional tercera de l'esmentat Reial Decret 1732/1994.  
Atès que l'Ajuntament de Riba-roja de Túria, mitjançant acord plenari de 26 de novembre de 1993, va crear el lloc de tresoreria reservat a funcionari amb habilitació de caràcter nacional.  
Ateses les competències atribuïdes per la disposició addicional novena de la Llei 22/1993, de 29 de desembre, i regulades en els articles 7 i 9 del Reial Decret 1732/1994, de 29 de juliol, sobre provisió de llocs de treball reservats a funcionaris d'administració local, amb habilitació de caràcter nacional i a proposta del conseller d'Administració Pública, el Govern Valencià  
ACORDA:  
Primer  
Classificar els llocs de secretaria i intervenció de l'Ajuntament de Riba-roja de Túria, en classe primera.  
La provisió d'aquests llocs de treball està reservada a funcionaris d'administració local amb habilitació de caràcter nacional de les subescales de secretaria i intervenció, categoria superior respectivament, sense perjudici del que preveu la disposició transitòria primera 2.a) i e) del Reial Decret 1174/1987, de 18 de setembre.  
Segon  
Establir l'obligació que l'Ajuntament de Riba-roja de Túria mantinga el lloc de tresoreria, reservat a funcionari amb habilitació de caràcter nacional.  
Tercer  
D'acord amb la disposició addicional primera de l'esmentat Reial Decret 1732/1994, les modificacions en la classificació dels llocs de treball efectuades a l'empara d'aqueixa disposició no afectaran les destinacions de qui els exercien amb caràcter definitiu.  
Les persones interessades podran interposar contra aquest acord, que posa fi a la via administrativa, després de la comunicació al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat.  
València, 20 de desembre de 1994  
El conseller secretari del Govern Valencià,  
LUIS BERENGUER FUSTER